Diari Oficial de la Generalitat Valenciana


Sumari del DOGV 5827, del 13-08-2008 (2008/8392)

Assumpte civil 714/2007. Notificació de la interlocutòria a Vanessa Castillo Galey.
-----------------------------------------------------------------------------------

### Dades del document

Número de DOGV
:   5827

Data del DOGV
:   13-08-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/8392


Data del document
:   26-06-2008

Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Descriptors 

:   * sistema judicial

Assumpte civil 714/2007. Notificació de la interlocutòria a Vanessa Castillo Galey. [2008/8392]  
Eva María Murciano Vicente, secretària del Jutjat de Primera Instància número 7 de Castelló de la Plana.  
En el judici a què es fa referència s'ha dictat la resolució el text de la qual, literalment, diu així:  
«Fets  
1. En data 8 de juny de 2007, li va correspondre per torn a este Jutjat l'escrit de la lletrada la senyora García Méndez, habilitada per la Generalitat Valenciana, que promou l'expedient d'acolliment familiar judicial simple dels menors ... i ..., nascuts el 23 de setembre de 1998 i 6 de juny de 2001, respectivament, sobre la base dels fets que va estimar pertinents i hi acompanya els informes oportuns.  
2. Que, una vegada incoat el corresponent expedient de jurisdicció voluntària amb el número 714/2007, es va acordar demanar el consentiment de les persones proposades per a rebre els menors en acolliment, així com als pares d'estos menors, ... i ...  
3. Que, efectuat el que s'ha dit anteriorment, van passar les actuacions al Ministeri Fiscal, el qual va emetre un informe favorable a la sol·licitud d'acolliment familiar simple dels menors amb la família proposada per l'entitat pública, pel fet de ser això, a la vista del contingut de l'expedient, el més beneficiós per a aquells.  
Raonaments jurídics:  
1. Atés que s'ha tramitat el present expedient d'acolliment familiar judicial simple dels menors ... i ... amb subjecció al que disposa l'article 1828 de la Llei d'Enjudiciament Civil, i tenint en compte el contingut i abast de la documentació i la informació aportada juntament amb la sol·licitud, de la qual es desprén la necessitat de regularitzar la situació d'estos menors amb vista a salvaguardar els seus interessos, i, amb l'única finalitat d'obtindre'n el major benefici, és per això que procedix l'estimació de la sol·licitud promoguda i que ha donat lloc a la formació d'este expedient, cosa que dóna lloc a l'acolliment familiar judicial simple dels menors esmentats a favor de la família proposada per l'entitat pública, d'acord amb el que disposa l'article 173 bis-3 del Codi Civil.  
2. L'acolliment familiar produïx la plena participació del menor en la vida de família, i imposa a qui el rep les obligacions de vetlar per ell, tindre'l en companyia seua, alimentar-lo, educar-lo i procurar-li una formació integral (art. 173.1 CC). En estos termes s'hauran de desenvolupar, en la funció que tenen, les persones designades per l'entitat pública per a exercir-la.  
Part dispositiva  
Atés el que s'ha exposat, José Luis Conde-Pumpido García, magistrat jutge de Primera Instància número 7 de Castelló de la Plana, dispose:   
Aprovar l'acolliment familiar judicial simple dels menors ... i ..., amb els seus avis paterns ... i ..., els quals assumiran les obligacions a les quals es referix el raonament jurídic segon d'esta resolució.  
Notifiqueu al promotor, al Ministeri Fiscal, als acollidors i pares biològics dels menors.  
Contra la present resolució s'hi pot interposar un recurs d'apel·lació per a davant l'Audiència Provincial de Castelló a interposar dins dels cinc dies següents al de la notificació.  
Esta és la meua interlocutòria, que ordene i firme».  
Atés el desconeixement de l'actual domicili o residència de la mare biològica Vanessa Castillo Galey, mitjançant la provisió de 26 de juny de 2008, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Comunitat Valenciana per a portar a efecte la diligència de notificació de la resolució anterior.  
Castelló de la Plana, 26 de juny de 2008.- La secretària judicial: Eva María Murciano Vicente.